«Ծառուկյան դաշինքի» հետ կատարվածն առհասարակ տարօրինակ էր: ԲՀԿ-ն ամեն ինչ անում էր 5 ուժերով հուշագիր ստորագրելու համար, որոնց մեջ երկու ավանդական կուսակցություններն էին`ՀՌԱԿ-ը եւ ՍԴՀԿ-ն: Պրոցեսն անշրջելի դարձնելու համար անգամ փետրվարի 3-ին ԶԼՄ-ներով լուրեր տարածեցին, թե փետրվարի 5-ին ստորագրման արարողությունը կայանալու է, եւ դաշինքը ձեւավորվելու է ԲՀԿ, «Միասնություն» շարժում, ՀՀՇ, ՍԴՀԿ, ՀՌԱԿ կազմով: Բայց այս քայլը նույնպես չօգնեց, երկու օր անց ՀՌԱԿ-ը մեծ սկանդալով, ՍԴՀԿ-ն ներքին կարգով եւ ավելի աննկատ հրաժարվեցին դաշինքից, ՀՀՇ-ից էլ մնաց Արարատ Զուրաբյանը: